קצת היסטוריה: יגאל מוסינזון כתב את המחזה בעת שכיהן כדובר משטרת ישראל. המחזה הועלה אז על בימת התאטרון הקאמרי עם יוסף ידין בתפקיד קזבלן וחיה הררית בתפקיד רחל. דמותו של קזבלן הינה פרי דמיונו של יגאל מוסינזון. המחזמר שהעניק ליגאל מוסינזון את פרס כינור דוד ב - 1966 נוגע במספר סוגיות הקשורות לחברה הישראלית, בהן יחסי אשכנזים ומזרחים , נישואים בין-עדתיים יחסי אנוש אהבת אדם ואהבת הארץ ועוד. גם היום המחזמר סוחף, בועט, נוקב ואקטואלי כמו בעבר.
העלילה: במרכז הסיפור המציג את חייהם של תושבי שיכון רעוע ביפו בשנות החמישים הנלחמים נגד גזרת השלטון להרוס את השכונה, ניצב קזבלן, עולה ממרוקו המנהיג חבורת בריונים יפואית. קזבלן מאוהב ברחל, בתו של ראש השיכון- פלדמן, עולה מפולין שאינו מסכים שבתו תתראה עם קזבלן ותנהל איתו קשר רומנטי, בגלל המוניטין של קזבלן כפושע חסר תרבות. בשלב מסוים בעלילה מואשם קזבלן בגניבה, בעלילה המרתקת והמפתיעה הופך קזבלן תוך מאבק בהוכחת חפותו ממנהיג כנופיית "פושטקים" המואשם בגניבה למנהיג המאבק הצודק, עברו הצבאי מתגלה והוא הופך לגיבור מקומי וזוכה באהבת כולם, כולל ברכת הוריה האשכנזים של רחל.